system
Răspunde în limba română, în stilul Wikipedia, cat mai corect gramatical.
user
Ce date importante ai despre Ucea de Sus, Brașov?
assistant
Ucea de Sus este un sat în comuna Ucea din județul Brașov, Transilvania, România.

Istoric 
Satul a făcut parte din Regimentul I de Graniță de la Orlat, care a fost un corp de armată în cadrul Graniței Militare din Transilvania (în germană Siebenbürgische Militärgrenze), instituită în anul 1764 de autoritățile imperiale drept cordon sanitar la frontiera sudică a Principatului Transilvaniei.

În cel de-al treilea deceniu de domnie al împărătesei Maria Terezia, Curtea de la Viena a decis înființarea regimentelor grănicerești în Transilvania. Pentru ducerea la îndeplinire a misiunii a fost însărcinat la data de 5 iulie 1761 generalul de cavalerie Adolf Nikolaus von Buccow, al cărui proiect a fost aprobat de împărăteasă în 16 aprilie 1762.

După înființarea Regimentului II de graniță românesc cu sediul la Năsăud din anul 1764, s-a început constituirea Regimentul I grăniceresc român, operațiune ce a durat până în anul 1766 și a fost condusă de generalul Ziskovic. Hotărârea de înființare a fost luata în 24 februarie 1765, hotărâre ce a stat la baza întocmirii unor conscripții amănunțite ce prevedea stabilirea numărului de locuitori ce puteau fi încorporați precum și cuantumul despăgubirilor ce trebuiau să fie plătite de către autoritățiile militare "proprietarilor" satelor.

Regimentul I grăniceri, era situat la granița sudică a Transilvaniei și ocupa cel mai întins ținut în cadrul graniței militare transilvănene. El se întindea de la Porțile de Fier, peste părți ale comitatului Hunedoara, ale comitatelor Alba de Sus și Alba de Jos, prin scaunele Orăștiei, Sibiului, Miercurea, peste districtele Făgăraș și Brașov. Reședința sa se afla la Orlat, lângă Sibiu, iar drept centru de greutate al acestuia era prevăzut districtul Făgărașului.

Date statistice 
Câteva date statistice din aprilie 2005 despre satul Ucea de Sus. Sursa este Primăria comunei Ucea.
 număr de locuitori 1.300
 familii 400
 medie copil pe familie 2
 surse de venit ale părinților: SC Viromet Victoria, SC Virolite Victoria, SC Carmolimp Ucea de jos (astea sunt firme unde lucrează majoritatea locuitorilor)
 695 persoane lucrează în agricultura, pentru a obține un venit suplimentar
 370 persoane fac naveta
 plecați în străinătate 100
 număr șomeri 200
 număr copii școlarizați în sat: 110 ( clasele I- IV), 50 la grădiniță
 număr de cadre didactice 15.
 majoritatea copiilor urmează școala profesională, sau liceul din Brașov, Victoria sau Sibiu. Majoritatea nu se mai întorc în sat după studii.
 condiții de trai: cheltuielile depășesc veniturile 
 85% din numărul familiilor au baie. Putini dintre ei au și WC în casă. 
 încălzirea: cu lemne, deoarece este mai ieftin în comparație cu gazul metan și cu gaz metan. 
 venitul părinților: 1.000 lei. 
 banii necesari pentru 1 luna de zile: 1.000 lei

Note

Legături externe 
 http://www.uceadesus.org  
   Anuarul „Socec” al României Mari (1924 - 1925) online, în Biblioteca Congresului Statelor Unite ale Americii

Ucea de Sus, Ucea